Hardlywigheid vir warfaringebruikers | Health24
Posted by: Suzie | 2008/06/19
Hardlywigheid vir warfaringebruikers
My skoonma 75, gebruik warfarin vir ongeveer 2 maande en kla nou oor hardlywigheid, 'n probleem wat sy nie voorheen gehad het nie. Het dit verband met mekaar en watter lakseermiddel kan sy met veiligheid gebruik?
Warfarin gee gewoonlik nie hardlywigheid nie. Sy kan Lactulose gebruik vir die hardlywigheid. Kanadese egpaar, 2 kinders sterf in ongeluk in Vrystaat | Netwerk24
Deur André Damons 04 November 2019 15:11
’n Kanadese paartjie en hul twee kinders is onder die nege mense wat in ’n grusame ongeluk in die Vrystaat dood is.
Die twee voertuie het aan die brand geslaan ná die botsing op die R712 tussen Phuthaditjhaba en Harrismith. Nege mense, onder wie ’n Kanadese egpaar en hul twee kinders, is in die ongeluk dood. Foto: Twitter/Rob Beez
Netwerk24Foto: Twitter/Rob Beez
Die paartjie en hul twee kinders was Sondagoggend saam met ’n man van Zimbabwe in ’n Subaru-motor in die rigting van Harrismith onderweg toe ’n bakkie van ’n insleepmaatskappy teen hul voertuig gebots het.
Die ongeluk het kort voor 11:00 op die R712 tussen Phuthaditjhaba en Harrismith, sowat 8 km van Harrismith af, gebeur.
Hillary Mophethe, woordvoerder van die Vrystaatse departement van polisie, paaie en vervoer, sê albei voertuie het aan die brand geslaan en al nege insittendes is op die toneel dood.
Daar was vier mense in die Nissan Navara-dubbelkajuit-insleepvoertuig wat aan Jabu Car Towing in Harrismith behoort.
Volgens Mophethe is van die oorledenes se identiteit, geslag en ouderdom nog nie bevestig nie.
Genl.maj. Peter Moloi, bevelvoerder van die Phuthaditjhaba-polisiëringsgebied, het Sondag op die toneel aan die SAUK gesê die Kanadese was in die Vrystaat vir ’n fietsrykompetisie wat in die omgewing plaasgevind het.
Volgens Moloi het die egpaar die Zimbabwiese burger ’n saamrygeleentheid gegee.
Die insleepvoertuig het glo ’n ander motor verbygesteek, waarna die bestuurder van die insleepvoertuig beheer verloor en teen die gesin se motor gebots het, sê Moloi.
Twee van hul vriende, Bongani Maphalala en Thokozana Ntshingila, was ook in die bakkie.
Jabulani Tshabalala, eienaar van die Jabu-insleepdiens, sê sy broer Thokozani Radebe (24) en ’n neef, Msweazi Tshabalala, was op pad om hom op die Kestell-pad te gaan help om ’n motor in te sleep toe die ongeluk gebeur het.
Volgens Tshabalala het sy broer, wat die bakkie bestuur het, moontlik vir ’n ander motor uitgeswaai waarna hy na links van die pad af gery het.
Hy het die bakkie terug in die pad gebring, maar voor die aankomende verkeer beland waar die Subaru die bakkie van links getref het.
“Dit is ’n skok vir ons. Ek kan dit steeds nie glo nie. Dit voel vir my hulle leef nog,” sê hy.
Volgens hom het albei voertuie ná die botsing glo deur die lug getrek voordat dit in vlamme uitgebars het.
Die konsulêre afdeling van die hoë kommissariaat van Kanada in Suid-Afrika het by navraag hul simpatie uitgespreek met die egpaar se familie en vriende “wat in ’n tragiese ongeluk in Suid-Afrika gesterf het”.
“Konsulêre beamptes is besig om konsulêre dienste aan die familie te verskaf. Die beamptes is in kontak met die plaaslike owerhede om bykomende inligting te bekom.”
Die kommissaris sê geen verdere inligting kan bekend gemaak word nie.
Meer oor: Jabulani Tshabalala | Hillary Mophethe | Kanada | Vrystaat | Zimbabwe | Motorongeluk | Botsing | Ongeluk
4 dood, 7 beseer in ongeluk in KZN
VS-beampte se vrou verongeluk
Ongeluk eis Kaapse matriekseun met Spele-drome